ഫാത്തിമ ഐലന്ഡ് അരുളപ്പന് തുരുത്ത് പാലങ്ങള് വേഗത്തില് പൂര്ത്തിയാക്കും : മന്ത്രി കൊല്ലം: ചവറയിലെ മുക്കാട്ട് കടവ് ഫാത്തിമ ഐലന്ഡ് അരുളപ്പന് തുരുത്ത് പാലങ്ങളുടെ നിര്മ്മാണം സമയബന്ധിതമായി പൂര്ത്തിയാക്കുമെന്ന് മന്ത്രി പി. എ. മുഹമ്മദ് റിയാസ് പറഞ്ഞു. നിര്മ്മാണ പുരോഗതി വിലയിരുത്തിയാണ് ഇക്കാര്യം അറിയിച്ചത്. നവംബറില് യോഗം ചേര്ന്ന് തുടര് പ്രവര്ത്തനങ്ങള് വിലയിരുത്തും. നിശ്ചിത സമയത്ത് പൂര്ത്തിയാക്കാനായാല് മേയ് മാസത്തില് തന്നെ യാഥാര്ത്ഥ്യമാകുമെന്നും മന്ത്രി പറഞ്ഞു. 7,8289,756 രൂപയാണ് അടങ്കല് തുക. നിര്മ്മാണ പൂര്ത്തീകരണത്തിന് രണ്ട് വര്ഷമാണ് സമയപരിധി. 5.50 മീറ്റര് വീതിയിലുള്ള സഞ്ചാരപാതയും ഒരുവശത്ത് 1.20 മീറ്റര് നടപ്പാതയും ഉള്പ്പടെ 7.30 മീറ്റര് വീതിയിലാണ് വിഭാവനം ചെയ്തിരിക്കുന്നത്. രണ്ട് പാലത്തിന്റെയും ഇരുകരകളിലുമായി 400 മീറ്റര് നീളത്തില് അപ്രോച്ച് റോഡും നിര്മ്മിക്കുന്നുണ്ട്. ഊരാളുങ്കല് ലേബര് കോണ്ട്രാക്ട് സൊസൈറ്റിക്കാണ് നിര്മ്മാണ ചുമതല. സുജിത്ത് വിജയന്പിള്ള എം. എല്.എ , ഡെപ്യൂട്ടി മേയര് കൊല്ലം മധു, കൗണ്സിലര്മാരായ രാജു നീലകണ്ഠന്, എസ്.ജയന്,എക്സിക്യൂട്ടീവ് എന്ജിനീയര് ശ്രീകുമാര്, അസിസ്റ്റന്റ് എക്സിക്യൂട്ടീവ് എന്ജിനീയര് നിഷ, അസിസ്റ്റന്റ് എന്ജിനീയര് അനുശ്രീ, മറ്റ് പൊതുമരാമത്ത് വകുപ്പ് ജീവനക്കാര്, വിവിധ രാഷ്ട്രീയപാര്ട്ടി പ്രതിനിധികള് തുടങ്ങിയവര് പങ്കെടുത്തു.